Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7591

(2) Ami azonban az alkoholt illeti, az új tagállamok a csatlakozási okmány 48. és 208. cikkével, valamint a Bíróság ítélkezési gyakorlatával összhangban alakítják át nemzeti monopóliumaikat. Együttes nyilatkozat a közösségi vívmányok növényi olajok és zsírok ágazatában történő kiigazításáról A csatlakozást követően a lehető legrövidebb időn belül meg kell kezdeni a tárgyalásokat e vívmányoknak a bővített Közösség új helyzetének megfelelő kiigazításáról. Ezeket a tárgyalásokat a Bizottság javaslatai alapján folytatják le; amelyek figyelembe veszik a Tanács által 1983 októberében az olívaolaj vonatkozásában, illetve az olajok és zsírok piacának fejlődése vonatkozásában elfogadott iránymutatásokat is. Amennyiben megállapítást nyer, hogy olívaolajból többletek halmozódnak fel, vagy fennáll ilyen többletek kialakulásának veszélye, a Tanács által 1984 márciusi ülésén megfogalmazott következtetésekben foglalt feltételek mellett garancia-küszöbértékeket kell alkalmazni, a tényleges vagy valószínűsíthető többlettermelés, illetve tényleges vagy valószínűsíthető gyors költségnövekedés által jellemzett termékek piacának szervezése vonatkozásában követendő iránymutatások keretében. Ezen az intézkedéseknél figyelembe kell venni a harmadik országok javára fennálló kereskedelmi engedmények kihatásait. Együttes nyilatkozat a mezőgazdasági termékeknek a Spanyol Királyság és a Portugál Köztársaság közötti kereskedelmére alkalmazandó szabályozásról A mezőgazdasági termékek kölcsönös kereskedelmében a két új tagállam egymás között alapvetően azokat a rendelkezéseket és átmeneti mechanizmusokat alkalmazza, amelyeket a jelenlegi Közösséggel folytatott kereskedelmükre vonatkozó szabályozás keretében a csatlakozási okmány tartalmaz. E szabályozás bevezetése során figyelembe kell venni egyrészt a Portugália esetében megállapított átmeneti intézkedésekkel kapcsolatos klasszikus és szakaszos átmenetet, másrészt a Spanyolország esetében meghatározott átmeneti intézkedések alapján a zöldség- és gyümölcságazat konvergencia-szakaszának ellenőrzését. Ugyanakkor azonban az alább felsorolt ágazatok vonatkozásában az új tagállamok közötti kereskedelemre alkalmazandó szabályokat a Konferencia keretében elfogadott iránymutatásokkal összhangban fogadják el: – gabona és rizs, – az első feldolgozási szint termékei a gabonafélék és rizs ágazatában, – bor, – paradicsom alapú feldolgozott termékek. 2004/60/II. szám Együttes nyilatkozat A KKM hatálya alá tartozó harmadik országokból származó termékek behozataláról Amennyiben a Közösség vagy valamelyik régiója piacán bekövetkező zavart többek között a harmadik országokból érkező behozatal okozza, az ilyen behozatallal szemben csak a közös piacszervezések által már meghatározott mechanizmusok keretei között és feltételei szerint, valamint a Közösség nemzetközi kötelezettségeire vonatkozó rendelkezésekkel összhangban lehet intézkedéseket hozni. Együttes nyilatkozat a kiegyenlítő összeg asztali borokra történő alkalmazásáról A csatlakozási okmány 123. cikke (2) bekezdése a) pontjának és 338. cikke (2) bekezdése a) pontjának alkalmazása céljából a kiegyenlítő összegnek a piaci árak helyzetét figyelembe vevő kiigazítását úgy kell elvégezni, hogy tekintettel kell lenni az egyes termékeknek minőségük és kiszerelésük alapján meghatározott konkrét áraira, ami a kiegyenlítő összegnek az ilyen típusú borok legmagasabb ára alapján történő csökkentéséhez kellene, hogy vezessen. Együttes nyilatkozat a gabonaágazatban a KKM-ről Amennyiben a közönséges búzát a közösségi alapon meghatározott denaturálásnak vetik alá, ami biztosítja, hogy nem kerül felhasználásra kenyérgyártáshoz, akkor nem tartozik az KKM hatálya alá. Együttes nyilatkozat a Kanári-szigetekről, valamint Ceutáról és Melilláról szóló 2. Jegyzőkönyvről A Kanári-szigetekről származó mezőgazdasági termékekre vonatkozó hagyományos kereskedelmi forgalom fenntartásával kapcsolatban felmerülő nehézségek esetében a Közösség a csatlakozási okmány 25. cikke (4) bekezdésének második albekezdésében említett kiigazítási intézkedések keretében kész megvizsgálni a következő lehetőségeket: – különböző termékek közötti vámkontingensek módosítása a kereskedelmi forgalom összvolumenén belül, – a Közösség piacának felvevőképességét szem előtt tartva, a vámkontingensek hatálya alá tartozó bizonyos termékek helyettesítése más Kanári-szigetekről származó mezőgazdasági termékekkel, a jelenlegi vámkontingensek rögzítésére alkalmazottakkal megegyező kritériumok alapján. A Közösség emlékeztet azonban arra, hogy a vámkontingensek alapján teljesített szállítások követik a hagyományos kereskedelmi forgalmat, nem veszélyeztetve a kontingensek kimerítésének lehetőségét. A Közösség továbbá nem zárja ki annak lehetőségét, hogy a Kanári-szigetek helyi halászflottájának regisztrált fejlődéséhez kapcsolódva változzanak a Kanári-szigetekről származó halászati termékekre vonatkozó vámkontingensek. A 2. jegyzőkönyv 3. cikkében említett vámkontingenseket illetően a „termék szerinti” igazgatásnak része lehet a termékeknek a termelés általános szerkezetétől, illetve a termékek kereskedelmének a vonatkozó rendeltetéstől függő csoportosítása. Ezek a csoportosítások nem eredményezhetnek jelentős változást a Kanári-szigetek és Ceuta és Melilla, valamint egyrészt a Közösség vámterületéhez tartozó spanyol területek, másrészt a többi tagállam közötti hagyományos kereskedelmi forgalomban. Együttes nyilatkozat a 2. Jegyzőkönyvről

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes